1. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΠΡΟΝΟΙΑΣ Αριθ. 389966 της 10/12 Νοεμ. 1952  Περί υγειονομικών μέτρων επί των πάσης φύσεως μεταφορικών μέσων. Έχοντες υπ’ όψιν τας διατάξεις του Α.Ν. 2520/1940. αποφασίζομεν: Εκδίδομεν την κάτωθι υγειονομική διάταξιν: Άρθρ.1.-Άπαντα τα τροχιοδρομικά οχήματα αυτοκίνητα λεωφορεία και λοιπά αυτοκίνητα δημοσίας χρήσεως, μετά μετρητού (ταξί) ή άνευ, δέον να τηρώνται καθαρά κατά τας διατάξεις της παρούσης. Άρθρ.10.-Πάσα διάταξις αντικειμένη εις την παρούσαν ή αναφερομένη εις το αυτό αντικείμενον καταργείται. Άρθρ.11.-Η εκτέλεσις της παρούσης ανατίθεται εις τα Αστυνομικά και Κρατικά Υγειονομικά όργανα, η δε ισχύς της, εχούσης εφαρμογήν καθ’ άπασαν την Επικράτειαν, άρχεται 15 ημέρας από της δημοσιεύσεώς της εις την Εφημερίδα της Κυβερνήσεως. Άρθρ.2.-Κάθ’ εκάστην το δάπεδον και τα πλευρά των τροχιοδρομικών οχημάτων και των λεωφορείων αυτοκινήτων θα καθαρίζωνται δια ψήκτρας και σαπωνούχου ύδατος ή διαλύματος ποτάσσης. Ομοίως τα καθίσματα αυτών θα καθαρίζωνται δι’ υφάσματος εμποτισμένου εις σαπωνούχον διάλυμα ύδατος. β)Τα λοιπά αυτοκίνητα δημοσίας χρήσεως, μετά μετρητού και άνευ, θα καθαρίζωνται καθ’ εκάστην επιμελώς, θα αποκονιορτοποιούται δε το εσωτερικόν του οχήματος καλώς και ει δυνατόν δι’ ηλεκτρικού αναρροφητήρος. Δις του μηνός ήτοι 1ην και 15ην εκάστου μηνός θα υφίστανται και τα αυτοκίνητα ταύτα τον κατά την προηγουμένην παράγραφον γενικόν καθαρισμόν δια ψήκτρας και σαπωνούχου ύδατος ή διαλύματος ποτάσσης. γ)Η κατά τα ανωτέρω καθαριότης θα γίνεται εις τους Σταθμούς των οχημάτων (Γκαράζ) και ουχί εις τα τέρματα της διαδρομής. Άρθρ.3.-Αι επενδύσεις των καθισμάτων και του εσωτερικού των μεταφορικών μέσων διατηρώνται καθαρά, δεν θα έχωσιν οπάς ή σχισμάς και θα είναι τελείως απηλλαγμέναι εντόμων. Άρθρ.4.-Αν ήθελον παρατηρηθή εις αυτοκίνητα δημοσίας χρήσεως έντομα αιμομυζιτικά θα υφίστανται εντομοκτονίαν εν τω Δημοσίω Απολυμαντηρίω. Άρθρ.5.-Εάν ήθελε μεταφερθή εις επειγούσας περιπτώσεις, εκτιμωμένας υπό της αρμοδίας Υγειονομικής Υπηρεσίας, δι’ αυτοκινήτων Δημοσίας χρήσεως, άτομον πάσχον εκ λοιμώδους νοσήματος, θ’ απολυμαίνηται το όχημα υπό του Δημοσίου Απολυμαντηρίου, κατόπιν ειδοποιήσεως του ασθενούς ή του ιδιοκτήτου του οχήματος ή του θεράποντος ιατρού ή των συγγενών του ασθενούς, όντων κατά σειράν υπευθύνων. Άρθρ.6.-(Καταργήθηκε από την με αριθ.ΥΙ/Γ.Π./οικ.76017/29 Ιουλ.-1 Αυγ.2002, ΦΕΚ Β΄1001, αποφ. Υπ.Υγείας και Πρόνοιας, τόμ.34 σελ.334,20). Άρθρ.7.Άπαντα τα εν κυκλοφορία ευρισκόμενα τροχιοδρομικά οχήματα και λεωφορεία αυτοκίνητα, δέον όπως αερίζωνται κατά τας ώρας της κυκλοφορίας, μερίμνη των εις αυτά εργαζομένων υπαλλήλων. Εις περίπτωσιν εξωτερικής θερμοκρασίας χαμηλοτέρας των 15ο τ’ ανωτέρω οχήματα δέον όπως αερίζονται μόνον δια των άνωθεν των παραθύρων ευρισκομένων μικρών ανοιγμάτων αερισμού (φεγγιτών) διανοιγομένων προς το έτερον μόνον μέρος ή δι’ αυτομάτου αερισμού. Επί θερμοκρασίας κυμαινομένης 15ο έως 20ο δύναται να παραμένη επί πλέον προς αερισμόν ανοικτόν το τελευταίον δεξιά παράθυρον. Άνω της θερμοκρασίας ταύτης το άνοιγμα των παραθύρων κανονίζεται αναλόγως υπό των οικείων υπαλλήλων των οχημάτων. (Αντί για τη σελ. 351(α) Σελ. 351(β) Τεύχος-Σελ. Υγειονομικά μέτρα 21.Η.α.1 Άμα τη αφίξει των οχημάτων εις το τέρμα εκάστης διαδρομής δέον όπως αι θύραι παραμένωσιν ανοικταί επ’ ολίγον προς αερισμόν. Κατά το θέρος τα οχήματα θα φέρωσι παραπετάσματα εμποδίζοντα την είσοδον ηλιακών ακτίνωΚν. Άρθρ.8.-Έκαστον όχημα δέον να έχη ανηρτημένον εντός πλαισίου αντίγραφον της παρούσης. Άρθρ.9.-Υπεύθυνοι δια την τήρησιν της παρούσης είναι οι ιδιοκτήται, οι εισπράκτορες και οι οδηγοί των οχημάτων, οι δε παραβάται διώκονται κατά τας διατάξεις το ισχύοντος νυν Ποινικού Κώδικος. 